هاد الخرجات السياسيه لي بدات تتبان هنا و لهيه ديال مسؤلين في أحزباب حكوميه  مضارين غير مع راسهم و بجوج بيهم في الاتلاف الحكومي ، صراحه تتعكس السكيزوفرينيا لي تيعيش المغرب 
سطوني الاحرار بغاو ايقلدو بنكيران في اسلوب الكلام حيت بان ليهم صدق مع الشعب ، ولكن تتحس بيهم داكشي تمثيل ما خارش من القلب

وساط ديالهم تحمس و بقی تي تيجبد تركيا علی اساس انها نمودج قتصادي فاشل  

صراحه خراني بضحك ، علاش حينت عطی المثل بتدهور عمله الليره و قال هادشي ناتج علی فشل نمودجهم الاقتصادي التركي، لي الحزب المنافس ليه تيحطو كيأيقونه و مثل يتحدی به 

انا عارف بلي حزب الاحرار فيه ناس اقتصادين مريكلين و شادين لحساب ماعرت كيفاش هاد ساط قال هاد لكلام و هو عارف بلي عمله الليره  التركيه هي عمله عائمه  و بلي تتعكس فعلا القوه الاقتصاديه ديال البلاد و تنفستها في العالم 
كيفما شرحنا في أجي تفهم تحرير سعر الدرهم  


عكس الدرهم لي باقي شبه ثابت بنك المغرب هو لي كيحدد قيمتو  يعني مالي نعومو لعمله ديالنا   بحال التوركا و أجي ديك الساعه سول علی الدرهم المغربي فين جا 

اي واحد عندو لعقل غادي يعرف انه القوه الانتاجيه والاقتصاديه ديال تركيه حسن من المغرب مراحل  
زياده علی أنه قطاع التعليم عندهم جيد كيخرج كفاءات تبدع و تخلق رواج في الاقتصاد ، علاه اردوغان غير ايجي و قول نبداو نصنعو كلشي بيدينا هنا فتركيا صافي منبقاوش نستوردو عند مريكان في النزاع الاخيره 
ايقول هاد لكلام و هو ممتيقنش انه كينين مهندسين و كفاءات عاليه و يد عامله تركيه لي غادي تصنع هادشي 

جرب نفس الشيء بغي ديرو في المغرب  ه وخی تيقی  عام ، ايلا ما تصلحش التعليم غير ريح للأرض، أغلب الناس لي غادي تبغيهم ايخدمو غادي تلقاهم بحال هاد خينا  لي شاد الجنوي فالتصويره 


زياده علی انه الصحه بين البلدين لا تقارن البته ، وسولوني انا لي طفل تبعت العلاج ديالو هنا من مرض السرطان و مشي كمل العلاج ديالو تم  

بسبب ضعف الكبير في بنيه العلاج في المغرب 

و القضاء صراحه لا علم ما لي به كيفاش دير عندهم ، و لكن حنا كاملين عارفين كيفاش دير القضاء ديالنا 

يعني علاش تتقارن المغرب بتركيا بغيت غير نفهم ه 
و المشكل تتقارن علی اساس انهم هم الفاشلين و حنا مزيانين ضحكتني لله يمسخك ه

ماعرفتش واش تتوجدو لشي انتخابات قبل الاوان ، ولكن مالي تكونو تدويو راعيو عقولنا راه ما بقيناش تنتفرجو غير فالتلفزه المغربيه